Websajt tjedna: Darwin Online
Websajt Darwin Online sadrži oko 150 tisuća slika stranica knjiga, časopisa i drugih materijala koje je napisao Darwin, ili je netko na
Charles Darwin je bio jedan od najutjecajnijih znanstvenika u povijesti ljudske civilizacije. Slijedeće godine bit će 150. obljetnica objavljivanja njegove prijelomne knjige "O porijeklu vrsta". Oni koji o Darwinu žele saznati nešto više naći će sjajno polazište upravo na našem današnjem Websajtu tjedna. Websajt Darwin Online najveći je izvor ikad objavljenih materijala iz pera samog Darwina i o njemu. Tu su sve njegove knjige i članci, kao i najveća ikad sakupljena zbirka njegovih privatnih spisa. To je više materijala iz pera samog Darwina nego što je ijedan pojedinac ikad prije vidio. Tako kaže John van Wyhe, direktor websajta s adresom . Na tom se websajtu može vidjeti rukom ispisan dnevnik koji je Darwin vodio dok je plovio na brodu Beagle, u istraživačkom putovanju oko Južne Amerike, tridesetih godina devetnaestog stoljeća. Čitajući njegove članke i knjige može se vidjeti što je on stvarno rekao, a ne što ljudi kažu da je rekao. "Ljudi mogu sami za sebe vidjeti da Darwin, recimo, nikad nije rekao da čovjek potječe od majmuna. Gomile stvari koje se o njemu govore nisu istinite. Sada može svatko pogledati izvorne dokumente i uvjeriti se u to". Websajt Darwin Online sadrži oko 150 tisuća slika stranica knjiga, časopisa i drugih materijala koje je napisao Darwin, ili je netko napisao o njemu. Zahvaljujući tehnologiji optičkog prepoznavanja znakova, svi su ti materijali pretraživi. A sve skupa je potpuno besplatno. Darwinovo je djelo izazvalo rasprave čim je bilo objavljeno, a kontzroverza traje i danas. Van Wyhe kaže da su materijali sakupljeni na websajtu Darwin Online suštinski dio današnjih razgovora o evoluciji i prirodnom odabiru. "Na websajtu Darwin Online možete vidjeti među njegovim papirima i izrescima iz tiska, koje je sam prikupio, kako su svećenici govorili da njegove poglede doživljavaju kao potpuno kompatibilne s kršćanstvom. Mislim da je vrlo važno da taj materijal bude sada dostupan kada bi mogao biti značajan za trenutne debate". John van Wyhe kaže da web stranica Darwin Online privlači posjetitelje sa svih strana svijeta. On se nada da će jednog dana websajt nuditi i prijevode Darwinovih djela.